
ՀՀ Շիրակի մարզ                                                          01 հունիս, 2026 թ.
Ք. Գյումրի, Վարդանանց հր.1                                        ժամը՝ 15։00

2025 թվականի հունիսի 1-ին, ժամը՝ 15:00-ին, Գյումրու համայնքապետարանի վարչական շենքում (Վարդանանց հր. 1, 2-րդ հարկ, ավագանու նիստերի դահլիճ) կայացավ հանրային բաց լսում և քննարկում (այսուհետ քննարկում)։Նիստը վարեց Գյումրի համայնքի ղեկավարի տեղակալ Գագիկ Մանուկյանը։
Հանրային  քննարկման  թեման՝ 
«Հայաստանի Հանրապետության տնտեսական և սոցիալական ենթակառուցվածքների զարգացմանն ուղղված Գյումրի համայնքի կողմից ներկայացվող 2027 թվականին իրականացվելիք սուբվենցիոն ծրագրի վերաբերյալ» հանրային բաց լսում - քննարկում
Գագիկ Մանուկյան
· Հարգելի գործընկերներ, 
Տեղեկացնեմ, որ համաձայն կարգի, հանրային քննարկման մասնակիցը քննարկման դրված հարցերի վերաբերյալ կարող է ուղղել հարցեր, իր առարկություններն ու առաջարկությունները հնչեցնել բանավոր ձևով կամ՝ դրանք գրավոր տեսքով ներկայացնել հանրային քննարկման քարտուղարին։ Մասնակցիները կարող են իրենց առարկություններն ու առաջարկությունները ուղարկել համայնքապետարանի պաշտոնական էլեկտրոնային հասցեին՝ gyumri@gyumri.am կամ գրավոր տեսքով ներկայացնել քննարկման քարտուղարին քննարկման ավարտից հետո՝ հնգօրյա ժամկետում։
    Այնուհետև Գյումրի համայնքի ղեկավարի տեղակալ Գագիկ Մանուկյանը զեկույցի ներկայացման համար հրավիրեց Գյումրու համայնքապետարանի աշխատակազմի իրավաբանական բաժնի գլխավոր մասնագետ Պարգև Հարությունյանին:
Զեկուցող՝ Գյումրու համայնքապետարանի աշխատակազմի իրավաբանական բաժնի գլխավոր մասնագետ Պարգև Հարությունյան
· Հարգելի ներկաներ, Ձեզ եմ  ներկայացնում 2027 թվականին Գյումրի համայնքի կողմից ներկայացվող նախնական սուբվենցիոն ծրագրերը: Ծրագրի անվանումը՝ Գյումրի համայնքի « Արամ Սարգսյանի անվան խաղերի մանկապատանեկան մարզադպրոց» ՀՈԱԿ-ի  շենքի վերակառուցում ՀՀ Շիրակի մարզի Գյումրու խաղերի մարզադպրոցը հիմնադրվել է 1967թ․-ին գյումրեցի սպորտի մեծ երախտավոր Արամ Մարտիրոսյանի նախաձեռնությամբ։ Մարզադպրոցը, լինելով խաղային մարզաձևերի չափանիշներին համապատասխան կառույց, այնտեղ էին մարզվում քաղաքի բասկետբոլի, վոլեյբոլի և հանդբոլի թիմերը, որոնք մեծ հաջողություններ են ունեցել մեր հանրապետության և ԽՍՀՄ առաջնություններում։ 1988թ․-ի աղետալի երկրաշարժը հիմնովին քանդեց մարզադպրոցը։ 1990թ-ին մարզադպրոցի տնօրեն Սոկրատ Մխիթարյանի ջանքերով երկրաշարժից ավերված մարզադպրոցի տեղում հավաքվեց  «ФОК» տիպի մետաղյա մարզադահլիճ, որտեղ էլ մինչև օրս իրենց մարզումներն են անցկացնում քաղաքի բասկետբոլի,վոլեյբոլի և ֆուտզալի թիմերը։2016թ-ին  այն  վերանվանվեց «Արամ Սարգսյանի անվան խաղերի մանկապատանեկան մարզադպրոց» ՀՈԱԿ։ Մարզադպրոցը իր գործունեության 59 տարվա ընթացքում տվել է մոտ 12000-ից ավելի շրջանավարտներ։Ներկայումս մարզադպրոցն ունի մոտ 220 մարզիկ-մարզուհիներ։ Այն միակ մարզադպրոցն է քաղաքում, որն ունի հանդիսատեսի համար նախատեսված տրիբունա՝ 340 նստատեղով։ Այստեղ անցկացվում են բասկետբոլի, վոլեյբոլի, ֆուտզալի, գեղարվեստական մարմնամարզության, կլասիկ ըմբշամարտի, ձյուդոյի, սուսերամարտի, կարատեի տարբեր ձևերի և այլ մարզաձևերի ՀՀ և միջազգային կարգի մրցաշարեր, ինչպես նաև սպարտակիադաների և սպորտլանդիաների անցկացումներ։ Մարզդպրոցը գտնվում է Տիմիրյազև փ․ 27/2 հասցեում։ Գոյության 36 տարիների ընթացքում մարզադպրոցի գույքն ու ենթակառուցվածքներն ամբողջությամբ մաշվել են և ունեն ամբողջությամբ վերանորոգման կարիք։ Սույն հայտով նախատեսվում է  Գյումրի համայնքի առանցքային նշանակության մարզադպրոցի ամբողջությամբ վերակառուցում՝ էներգաարդյունավետության բարձրացմամբ, ինչը կնվազեցնի շենքերի ջերմային և էլեկտրական էներգիայի սպառումը, շահագործման ծախսերը և կապահովի անհրաժեշտ ներշենքային հարմարավետության մակարարդակը։ Նախատեսվում է նաև կառուցել բացօթյա մարզադաշտ՝ նախատեսված բասկետբոլի,վոլեյբոլի և մինի ֆուտբոլի  մրցաշարեր անցկացնելու համար։
 Ծրագրի ընդհանուր բյուջեն՝ 315 000 000 (երեք հարյուր  միլիոն) ՀՀ     դրամ (100%)
 Համայնքի կողմից ներդրվող մասնաբաժնի չափը՝ 189 000 000 (մեկ հարյուր ութսունինը  միլիոն) ՀՀ դրամ (60%)։
Սկիզբը՝ ապրիլ 2027թ., տևողությունը՝  365 օր։
Գագիկ Մանուկյան
· Հարցեր զեկուցողին:
Լուսինե Նազարյան
· Հարցեր չկան, ուղղակի ողջունում եմ և մաղթում հաջողություն:
Անդրանիկ Կարապետյան
· Ես նույնպես ողջունում եմ այս նախագիծը, մեր ազգաբնակչության համար շատ մեծ ներդրում կլինի:
Գագիկ Մանուկյան
· Անցնենք հաջորդ զեկույցին: Խնդրեմ պարոն Հարությունյան:

Պարգև Հարությունյան
· Ծրագրի անվանումը՝ Գյումրի համայնքի <<Տիգրան Պետրոսյանի անվան շախմատի մանկապատանեկան մարզադպրոց>> ՀՈԱԿ-ի մասնաշենքի կառուցում: Գյումրիում՝ թիվ 41 միջնակարգ դպրոցում, ներկայումս գործում է «Տիգրան Պետրոսյանի անվան շախմատի մանկապատանեկան մարզադպրոց» ՀՈԱԿ-ը՝ վարձակալության սկզբունքներով։ Այն հիմնադրվել է 2009թ․-ի հուլիսի 20-ին։ Մարզադպրոցի 17-ամյա գործունեության ժամանակահատվածում պարապել և սովորել է   3000-ից ավելի երեխա (ներկայումս կա 250 երեխա): Մարզադպրոցը ունեցել է Հայաստանի  բազմակի չեմպիոն-չեմպիոնուհիներ, Եվրոպայի կրկնակի չեմպիոն, որը աննախադեպ արդյունք է Շիրակի մարզի ամբողջ շախմատային պատմության ընթացքում: Բազմակի սաներ մասնակցել են Եվրոպայի  և  Աշխարհի առաջնությունների  և  միջազգային մրցաշարերի: 2025թ. հուլիսի 12-ին անցկացվեց և ավանդական դարձավ «Դպրոցի գավաթ» անունը կրող մրցաշարը, որին մասնակցել են  ուժեղագույն շախմատիստները։ Դպրոցը չունի հիմնական սեփական մասնաշենք, ուստի մեծ անհրաժեշտություն է առաջացել ունենալ  ստանդարտներին համապատասխան  շախմատի դպրոց։ Ծրագրով կառուցվող շախմատի դպրոցը գտնվում է ՀՀ Շիրակի մարզի Գյումրի քաղաքի Խորենացի փողոց 46 Գ հասցեում։  Ծրագրով նախատեսվում է վերակառուցել կիսակառույց շինությունը՝ որպես շախմատի դպրոց։ Գոյություն ունեցող շինությունը իր մեջ ներառում է նկուղային հարկ և առաջին հարկ, մասամբ պահպանված ծածկով։ Նախատեսվում է գոյություն ունեցող ծածկը, աստիճանավանդակը և միջնորմները ապամոնտաժել և  ամրացնել գոյություն ունեցող պատերը, կառույցել նոր ծածկ, աստիճանավանդակ, երկրորդ հարկ, տանիք, իսկ հարավային կողմից կառուցել տարհանման սանդուղք, վերելակ և թեքահարթակ։ Քանի որ այս կառույցը վերակառուցվում է որպես շախմատի դպրոց, ուստի այդ նպատակով լրակառուցվում է երկրորդ հարկը, որտեղ կտեղաբաշխվեն երկու դահլիճներ՝ մրցույթներ անցկացնելու համար:
Ծրագրի ընդհանուր բյուջեն՝ 165 947 000 (մեկ հարյուր վաթսունհինգ  միլիոն ինը հարյուր քառասունյոթ հազար) ՀՀ դրամ (100%)
Համայնքի կողմից ներդրվող մասնաբաժնի չափը՝ 99 568 200(իննսունինը միլիոն հինգ հարյուր վաթսունութ հազար երկու հարյուր  ) ՀՀ դրամ-   (60%)
Սկիզբը՝ ապրիլ 2027թ., տևողությունը՝  365 օր։
Գագիկ Մանուկյան
· Խնդրեմ, նորից հարցեր կարող եք տալ զեկուցողին:
Հովսեփ Սիմոնյան
· Քա՞նի սանի հնարավորություն կունենանք:
Պարգև Հարությունյան
· 250 և ավել,  միջազգային ստանդարտներին համապատասխան շենք ենք ունենալու և 740 քառ. մետրում ինչքան ստանդարտները թույլ տվեցին այդքան սան էլ կունենանք:
Գագիկ Մանուկյան
· Շատ բարի,  և անցնենք վերջին զեկույցին:
Պարգև Հարությունյան
· Ծրագրի անվանումը՝ Գյումրի համայնքի թվով 48 փողոցների և 1 հրապարակի հիմնանորոգում: Ծրագրով նախատեսվում է Գյումրի քաղաքում հիմնանորոգել 48 փողոցներ և 1 հրապարակ: 48 փողոցների ընդհանուր երկարությունը կազմում է 22966մ, իսկ հրապարակը՝ 1500 քմ։ Ծրագրով նախատեսվում է Գյումրի քաղաքում հիմնանորոգել 48 փողոցներ և 1  հրապարակ: 48 փողոցների ընդհանուր երկարությունը կազմում է 22966մ, իսկ հրապարակը՝ 1500 քմ։ Գյումրի քաղաքի փողոցների ընդհանուր թիվը կազմում է 250, որոնց ընդհանուր երկարությոնը 185,2 կմ է:
Բարեկարգված (որևէ ծածկույթ ունեցող) - 156.2 կմ,
· ասֆալտ-բետոնե 111.7 կմ 
· խճից, կոպիճից՝ 44,5 կմ, 
· հողային կամ ծածկույթ չունեցող՝ 29 կմ։    
2026թ.  2 սուբվենցիոն ծրագրերով նախատեսվում է հիմնանորոգել թվով 39 փողոց՝ մոտ 13 կմ։
Հիմնանորոգվելու են փողոցները՝ իրենց մայթերով, որոնք ներթաղամասային փողոցներ են։ Փողոցների հարող հատվածներում  վերանորոգման աշխատանքներ կատարվել են 2021թ-ի սուբվենցիոն ծրագրով,  իրականացվել է 8 երկրորդային փողոցի և 1 հրապարակի հիմնանորոգում, որոնք շինարարական աշխատանքները ավարտված են և կազմում են 2848 մ: 2022 թվականին սուբվենցիոն ծրագրով իրականացվել է 21 երկրորդային փողոցների հիմնանորոգում և կազմում է 8185 մ: 2023 թվականին սուբվենցիոն ծրագրով իրականացվել է 29 երկրորդային փողոցների հիմնանորոգում և կազմում է 7951 մ։ 2024 թվականին սուբվենցիոն ծրագրով 20 փողոցներից 2025 թվականին իրականացվել է 13 երկրորդային փողոցների հիմնանորոգում և կազմում է 3357 մ, իսկ 7 երկրորդային փողոցների հիմնանորոգման աշխատանքները շարունակվել են 2026 թվական, որոնց երկարությունը կազմում է  2112 մ: 2026 թվականին,նախապես հաստատված 2 սուբվենցիոն ծրագրով, իրականացվելու է 39  փողոցների հիմնանորոգում՝  մոտավորապես  13 կմ կամ  162,250 քմ։
Ծրագրի ընդհանուր բյուջեն7 000 000 000(յոթ միլիարդ )  ՀՀ դրամ (100%)

Համայնքի կողմից ներդրվող մասնաբաժնի չափը4 200 000 000 (չորս միլիարդ  երկու հարյուր  միլիոն  ) ՀՀ դրամ ( 60%)

Գագիկ Մանուկյան
· Կա՞ն հարցեր, խնդրեմ:
Հովսեփ Սիմոնյան
· Պարոն Հարությունյան, որ ասում եք 365 օր, սկիզբը՝ ապրիլ, դեկտեմբեր, հունվար, փետրվար ամիսներին ի՞նչ եք անելու:
Պարգև Հարությունյան
· Կարող ենք երկարացնել հաջորդ տարվա համար: 2-րդ տարվա հնարավորություն էլ կունենանք:
Գագիկ Մանուկյան
· Այլ  հարցե՞ր: Չկան: Եկե´ք ողջունենք, շնորհակալություն հայտնենք նախաձեռնության և աշխատանքի համար: Քանի որ հարցեր չկան, համարում եմ հանրային լսումը փակված:

Նիստին ներկա էին 32 անձինք:






